கேள்வி: போட்சா சத்யநாராயணா - சொந்த வாழ்க்கை பற்றி நீங்கள் என்ன அறிந்துள்ளீர்கள்?
பதில்: போட்சா, விசயநகரத்தில் பிறந்தவர். மகாராஜா கல்லூரியில் இளங்கலைப் பட்டம் பெற்றுள்ளார். இவர் 2006 இல் பொப்பிலி மக்களவைத் தொகுதியிலிருந்தும் 2009 இல் விஜயநகரம் மக்களவைத் தொகுதியிலிருந்தும் மக்களவை (இந்தியா) பிரதிநிதியாக தேர்ந்தெடுக்கப்பட்டார். இவர்,ஜான்சி லட்சுமி என்பவரை மணந்தார். இவருக்கு அரசியல்வாதியான போட்சா அப்பால நரசையா என்ற சகோதரர் உள்ளார்.
கேள்வி: போட்சா சத்யநாராயணா - அரசியல் வாழ்க்கை குறித்து விரிவாக சொல்லுங்கள்.
பதில்: போட்சா சத்தியநாராயணா , 1999-ம் ஆண்டு பொப்பிலி நாடாளுமன்றத் தொகுதியில் போட்டியிட்டு மக்களவை உறுப்பினரானார். இந்தத் தேர்தலில் ஆந்திராவிலிருந்து இந்திய தேசிய காங்கிரசு சார்பில் தேர்தெடுக்கப்பட்ட 5 மக்களவை உறுப்பினர்களும் இவரும் ஒருவர். இவர்,2004 மற்றும் 2009ல் சீபுருபள்ளி சட்டமன்றத் தொகுதியில் இருந்து சட்டப் பேரவை உறுப்பினராகத் தேர்ந்தெடுக்கப்பட்டார். இவர், கனரக தொழில்கள், பஞ்சாயத்து ராஜ், வீட்டுவசதி, போக்குவரத்து மற்றும் சந்தைப்படுத்தல் அமைச்சராகப் பணியாற்றினார். ஆந்திரப் பிரதேச காங்கிரசின் தலைவராகப் பணியாற்றினார். 2009 ஆம் ஆண்டு வானூர்தி விபத்தில் எ. சா. ராஜசேகர் இறந்த பிறகு, கொனியேட்டி ரோசையா, நல்லாரி கிரண் குமார் ரெட்டி ஆந்திராவின் முதல்வராக பதவி வகித்தனர். அப்போது, முதல்வர் வேட்பாளராக இவரது பெயரும் பரிசீலனையில் இருந்தது. 2015 ஆம் ஆண்டில், போட்சா இந்திய தேசிய காங்கிரசு கட்சியில் இருந்து ராஜினாமா செய்து தனது குடும்பத்தினர் மற்றும் ஆதரவாளர்களுடன் ஒய். எஸ். ஆர். காங்கிரஸ் கட்சி சேர்ந்தார். இவர் 2019 இல் சீபுருபள்ளி தொகுதியிலிருந்து மூன்றாவது முறையாக சட்டமன்ற உறுப்பினரானார். 8 ஜூன் 2019 முதல் 7 ஏப்ரல் 2022 வரை ஆந்திரப் பிரதேச அரசு நகராட்சி நிர்வாகம் மற்றும் நகர்ப்புற மேம்பாட்டு அமைச்சராகப் பணியாற்றினார்
கேள்வி: போட்சா சத்யநாராயணா - ஜி20 சுகாதார மாதிரி மருத்துவமனை பற்றி நீங்கள் என்ன அறிந்துள்ளீர்கள்?
பதில்: ஆந்திரப் பிரதேசம் ஸ்ரீகாகுளம் அமைந்துள்ள பல்சஸ் விஜயா பல்நோக்கு சிறப்பு மருத்துவமனை மற்றும் ஆராய்ச்சி மையம், இவரால் 2023 இல் திறக்கப்பட்டது. பல்சஸ் குழுமம் மற்றும் ஆந்திரப் பிரதேச அரசின் ஆரோக்கியசிறீ நலத் திட்டத்தால் நிதியளிக்கப்பட்ட இந்த மருத்துவமனை உள்கட்டமைப்பு 25,000 சதுர மீட்டருக்கு மேல் பரந்து விரிந்துள்ளது. இந்த மருத்துவமனையானது இதய நோய் முதல் அவசரகால சேவைகள் வரை பலவிதமான சிறப்புகளை வழங்குகிறது.